
DR 30.7.2018                                                               85                    

 
Lihatlah pandangan-pandangan yang dikemukakan oleh pakar-pakar bahasa, 

termasuk Profesor Dato’ Dr. Khoo Kay Kim dan beberapa orang lagi, yang mereka 
menyatakan kerajaan perlu menilai pelaksanaan ini dalam konteks sebuah negara yang 
berbilang kaum dan sudah pastilah melibatkan perlembagaan negara kita. Jangan kita 
menjadikan pelaksanaan UEC ini menggembirakan satu kelompok masyarakat tetapi 
mengecewakan dan memilukan serta membangkitkan kemarahan sepuluh kelompok majoriti 
masyarakat yang lain.  

Tuan Yang di-Pertua, akhirnya saya memohon untuk bersama-sama kita 
menjadikan negara kita ini negara yang sentiasa menitik beratkan rakyat itu sebagai 
keutamaan untuk kita mempedulikan mereka sama ada mereka ini berada di bandar-bandar 
besar, di kampung-kampung, di pedalaman-pedalaman yang terpencil.  Mudah-mudahan kita 
terus melaksanakan tugas kita untuk kemakmuran kita bersama.  Tuan Yang di-Pertua, saya 
mengakhiri, saya memohon menyokong Titah Seri Paduka Baginda Yang di-Pertuan Agong.  
Terima kasih.   

Tuan Yang di-Pertua: Terima kasih Yang Berhormat Sik. Sekarang saya 
menjemput Yang Berhormat Batu Gajah. 

 

6.02 ptg. 

Tuan Sivakumar Varatharaju Naidu [Batu Gajah]: Salam sejahtera diucapkan 
kepada Tuan Yang di-Pertua dan Ahli-ahli Dewan Rakyat yang dihormati sekalian.  Pertama 
sekali, saya bersyukur kerana dapat bersama-sama menjunjung kasih Titah Tuanku Yang di-
Pertuan Agong.   

Tuan Yang di-Pertua, tanpa melengahkan masa, saya akan terus ke perbahasan 
saya. Isu pertama saya ialah mengenai pendidikan prasekolah. Pendidikan prasekolah 
adalah satu program yang menyediakan pengalaman pembelajaran untuk kanak-kanak yang 
berumur empat hingga enam tahun dalam jangka masa satu tahun atau lebih, sebelum 
memasuki ke Tahun 1.   

Kementerian Pelajaran Malaysia mula melaksanakan Program Pendidikan 
Prasekolah sebagai projek rintis pada tahun 1992, berdasarkan keputusan Jemaah Menteri 
pada 18 Disember 1991 yang telah bersetuju untuk mewujudkan sebanyak 1,131 buah kelas 
prasekolah. Kini terdapat 9,321 institusi pendidikan prasekolah di sekolah-sekolah 
kebangsaan, sekolah jenis kebangsaan Cina dan sekolah jenis kebangsaan Tamil di seluruh 
negara dengan pendaftaran sejumlah 203,745 murid. Akta Pendidikan 1996 juga 
memperuntukkan bahawa sistem pendidikan kebangsaan merangkumi pendidikan 
prasekolah, pendidikan rendah, pendidikan menengah, pendidikan lepasan menengah dan 
pendidikan tinggi.   

Namun begitu, pendidikan prasekolah tidak diwajibkan di dalam sistem pendidikan 
kebangsaan. Ibu bapa hanya digalakkan untuk menghantar anak-anak ke prasekolah 
kebangsaan mengikut kesesuaian lokasi.  Kerajaan diminta untuk memberi penekanan serius 
terhadap pendidikan prasekolah dengan mewajibkan pendidikan tersebut di Malaysia 
sebagaimana kita mewajibkan pendidikan rendah, menengah, lepasan menengah dan 
pendidikan tinggi.   

Antara cadangannya ialah menambahkan jumlah kelas pra-sekolah di sekolah-
sekolah kerajaan.  Pada ketika ini, setiap sekolah hanya mempunyai satu atau dua buah 
kelas prasekolah sahaja dengan jumlah maksimum murid sebanyak 25 orang di dalam setiap 
kelas. Di dalam PIPP, teras strategi ketiga iaitu memperkasakan sekolah kebangsaan, 
kerajaan telah menyatakan komitmennya untuk menambah bilangan kelas prasekolah di 
sekolah-sekolah kebangsaan. Berapakah jumlah institusi prasekolah yang telah ditambah 
sehingga kini? Adakah penambahan jumlah prasekolah di SJK(C) dan SJK(T) berada di 
dalam perancangan kerajaan?   

Tuan Yang di-Pertua, isu kedua saya adalah mengenai kegiatan merokok secara 
terbuka di tempat-tempat awam, terutamanya di premis-premis makan. Saya hendak tanya 
kerajaan, bilakah larangan terhadap merokok di restoran berhawa dingin atau tidak berhawa 
dingin akan dikuatkuasakan sepenuhnya?  

 



Lihatlah pandangan-pandangan yang dikemukakan oleh pakar-pakar bahasa, termasuk Profesor Dato' Dr. Khoo Kay Kim dan beberapa orang lagi, yang mereka menyatakan kerajaan perlu menilai pelaksanaan ini dalam konteks sebuah negara yang berbilang kaum dan sudah pastilah melibatkan perlembagaan negara kita. Jangan kita menjadikan pelaksanaan UEC ini menggembirakan satu kelompok masyarakat tetapi mengecewakan dan memilukan serta membangkitkan kemarahan sepuluh kelompok majoriti masyarakat yang lain. Tuan Yang di-Pertua, akhirnya saya memohon untuk bersama-sama kita menjadikan negara kita ini negara yang sentiasa menitik beratkan rakyat itu sebagai keutamaan untuk kita mempedulikan mereka sama ada mereka ini berada di bandar-bandar besar, di kampung-kampung, di pedalaman-pedalaman yang terpencil. Mudah-mudahan kita terus melaksanakan tugas kita untuk kemakmuran kita bersama. Tuan Yang di-Pertua, saya mengakhiri, saya memohon menyokong Titah Seri Paduka Baginda Yang di-Pertuan Agong. Terima kasih. Tuan Yang di-Pertua: Terima kasih Yang Berhormat Sik. Sekarang saya menjemput Yang Berhormat Batu Gajah. 6.02 ptg. Tuan Sivakumar Varatharaju Naidu [Batu Gajah]: Salam sejahtera diucapkan kepada Tuan Yang di-Pertua dan Ahli-ahli Dewan Rakyat yang dihormati sekalian. Pertama sekali, saya bersyukur kerana dapat bersama-sama menjunjung kasih Titah Tuanku Yang di- Pertuan Agong. Tuan Yang di-Pertua, tanpa melengahkan masa, saya akan terus ke perbahasan saya. Isu pertama saya ialah mengenai pendidikan prasekolah. Pendidikan prasekolah adalah satu program yang menyediakan pengalaman pembelajaran untuk kanak-kanak yang berumur empat hingga enam tahun dalam jangka masa satu tahun atau lebih, sebelum memasuki ke Tahun 1. Kementerian Pelajaran Malaysia mula melaksanakan Program Pendidikan Prasekolah sebagai projek rintis pada tahun 1992, berdasarkan keputusan Jemaah Menteri pada 18 Disember 1991 yang telah bersetuju untuk mewujudkan sebanyak 1,131 buah kelas prasekolah. Kini terdapat 9,321 institusi pendidikan prasekolah di sekolah-sekolah kebangsaan, sekolah jenis kebangsaan Cina dan sekolah jenis kebangsaan Tamil di seluruh negara dengan pendaftaran sejumlah 203,745 murid. Akta Pendidikan 1996 juga memperuntukkan bahawa sistem pendidikan kebangsaan merangkumi pendidikan prasekolah, pendidikan rendah, pendidikan menengah, pendidikan lepasan menengah dan pendidikan tinggi. Namun begitu, pendidikan prasekolah tidak diwajibkan di dalam sistem pendidikan kebangsaan. Ibu bapa hanya digalakkan untuk menghantar anak-anak ke prasekolah kebangsaan mengikut kesesuaian lokasi. Kerajaan diminta untuk memberi penekanan serius terhadap pendidikan prasekolah dengan mewajibkan pendidikan tersebut di Malaysia sebagaimana kita mewajibkan pendidikan rendah, menengah, lepasan menengah dan pendidikan tinggi. Antara cadangannya ialah menambahkan jumlah kelas pra-sekolah di sekolah- sekolah kerajaan. Pada ketika ini, setiap sekolah hanya mempunyai satu atau dua buah kelas prasekolah sahaja dengan jumlah maksimum murid sebanyak 25 orang di dalam setiap kelas. Di dalam PIPP, teras strategi ketiga iaitu memperkasakan sekolah kebangsaan, kerajaan telah menyatakan komitmennya untuk menambah bilangan kelas prasekolah di sekolah-sekolah kebangsaan. Berapakah jumlah institusi prasekolah yang telah ditambah sehingga kini? Adakah penambahan jumlah prasekolah di SJK(C) dan SJK(T) berada di dalam perancangan kerajaan? Tuan Yang di-Pertua, isu kedua saya adalah mengenai kegiatan merokok secara terbuka di tempat-tempat awam, terutamanya di premis-premis makan. Saya hendak tanya kerajaan, bilakah larangan terhadap merokok di restoran berhawa dingin atau tidak berhawa dingin akan dikuatkuasakan sepenuhnya?.